დიფუზური აქსონური დაზიანება

დიფუზური აქსონური დაზიანება (ინგ. DAI - Diffuse axonal injury) — თავის ტვინის ტრავმული დაზიანების ერთ-ერთი ყველაზე მძიმე გამოვლინება, რა დროსაც აღინიშნება ნეირონების აქსონების დაზიანება. თავის ტრავმისას, როდესაც ტვინი განიცდის შეჯახებას თავის ქალას ზედაპირებზე, ირღვევა აქსონის ციტოჩონჩხის სტრუქტურა და იონების კონცენტრაცია უჯრედების შიგნით და გარეთ, დიდი რაოდენობით კალციუმი აღწევს ნეირონში, რის გამოც აქტიურდება კასპაზური ფერმენტების კასკადი და ვითარდება აპოპტოზი. DAI იწვევს ცნობიერების დაქვეითებასა და კომას - მისი მძიმე ფორმის მქონე პაციენტების 90%-ს აღარ უბრუნდება ცნობიერება. რადიოლოგიურ კვლევებზე აღინიშნება დაზიანების კერები უმეტესად კორძიან სხეულსა და თეთრი-რუხი ნივთიერების საზღვარზე.

 რესურსები ინტერნეტში 

 Diffuse axonal injury - Radiopaedia

კატეგორია:ნერვული სისტემის დაავადებები